
Esselamu alejkum. Da li trebamo poslije kupanja da uzimamo ***[abdest](https://pitajucene.com/search/Abdest/questions/ "Pretraži pitanja o abdestu")*** ili nema potrebe jer smo upravo izvršili čišćenje cijeloga tijela?


* 
* 
* 
* 
* 
* 
* 

 
ABDEST POSLIJE GUSULA

Ako pod kupanjem podrazumijevaš ***[gusul](https://pitajucene.com/search/gusul/questions/ "Pretraži pitanja o gusulu")*** (gusul predstavlja pranje čitavog tijela vodom), tj. kupanje poslije džunubluka i hajza, koje je ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** onda uzimanje gusula obuhvata i sam ***[abdest](https://pitajucene.com/search/Abdest/questions/ "Pretraži pitanja o abdestu")*** pod uslovom da se u toku gusula ne uradi nešto što inače kvari abdest, poput puštanja vjetra, mokrenja ili diranja šakom polnog organa. Svejedno da li se abdest uzeo onako kako je došlo u sunnetu da ga je uzimao ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, pri čemu bi na samom početku gusula uzeo abdest ili se gusul uzimao tako što bi se samo okupalo čitavo tijelo bez abdesta. I svejedno da li je prilikom uzimanja gusula nijetio abdest ili ne. Kaže ***[Ebu Bekr](https://pitajucene.com/search/Ebu+Bekr/answers/ "Pretraži odgovore o Ebu Bekr")*** ibnul-Arebij: Nema razilaženja među učenjacima da abdest ulazi pod gusul i da nijjet čišćenja od džunubluka je dovoljan da bi čovjek bio čist za ono za što treba i gusul i abdest. Od jasnih dokaza koji ukazuju da je sa uzimanjem gusula uzet i abdest je ***[hadis](https://pitajucene.com/search/Hadis/questions/ "Pretraži pitanja o hadisima")*** od Aiše, radijallahu anha, u kojem ona kaže: “Allahov Poslanik, sallallahu alejhi ve sellem, bi uzimao gusul i klanjao dva rekata i ***[sabah](https://pitajucene.com/search/sabah/questions/ "Pretraži pitanja o sabah")*** ***[namaz](https://pitajucene.com/search/Namaz/questions/ "Pretraži pitanja o namazu")*** i ne bi ga vidjela da je abdestio poslije gusula”. Hadis bilježi Ebu Davud, Tirmizi i Ibn Madže, a šejh Albani ga ocjenjuje vjerodostojnim. Ve billahi tevfik.


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


